L'autobús escolar ha quedat partit en dos per l'envestida (France Bleu/Reuters)

Les autoritats franceses han confirmat que 4 menors han mort i 20 persones han quedat ferides en un xoc entre un autobús escolar i un tren regional al terme de Millars, prop de Perpinyà. Hi ha 11 persones ferides de gravetat, en una situació d'urgència absoluta, i 9 més, greus també, però més estables. La majoria de les víctimes són estudiants i també hi ha ferits tres passatgers del tren, un TER.

No se saben encara les causes de la col·lisió, que ha passat en un pas a nivell, quan el tren ha envestit la part posterior de l'autobús, que ha quedat partit en dos. L'autobús transportava alumnes de 13 a 17 anys des de Millars cap a altres poblacions. Alguns estarien atrapats dins del vehicle. Les primeres hipòtesis apunten a un error humà, de la conductora de l'autobús.

EN DIRECT - Au moins quatre enfants morts dans la collision entre un train et un bus scolaire à Millas https://t.co/N5ACzrj2eP pic.twitter.com/970zQDSJwR  France Bleu (@francebleu) 14 de desembre de 2017

Aquest és el pas a nivell on hi ha hagut l'accident.

El tren accidentat és de la línia que uneix Perpinyà i Vilafranca de Conflent i, segons els mitjans francesos, hi anaven 25 passatgers, la majoria dels quals n'han sortit il·lesos.

Alguns testimonis també han explicat que les barreres del pas a nivell estaven abaixades, mentre que un portaveu de la companyia de ferrocarrils ha indicat que el tren circulava a uns 80 quilòmetres per hora, una velocitat considerada normal en aquest punt.

En aquest pas a nivell ja hi havia hagut altres accidents, però no està considerat especialment perillós. Aquesta és l'àrea on ha passat el sinistre.

A la zona s'han desplegat nombrosos efectius d'emergències, entre els quals una desena d'ambulàncies, quatre helicòpters i un centenar de bombers. "El xoc ha estat molt violent i feia la impressió que el tren descarrilaria", ha explicat una passatgera del comboi al diari "L'Indépendant".

L'accident ha passat cap a les quatre de la tarda, a l'hora de la sortida dels col·legis. La prefectura dels Pirineus Orientals ha explicat que s'ha activat un centre de coordinació arran de la gravetat dels fets.

La companyia ferroviària, SNCF, ha confirmat el sinistre i ha donat el condol als familiars de les víctimes.

Accident routier sur un passage à niveau à #Millas.

SNCF adresse aux victimes et à leurs familles un sincère message de soutien.  Groupe SNCF (@GroupeSNCF) 14 de desembre de 2017

El primer ministre, Édouard Philippe, s'ha desplaçat fins a Millars. Des d'allà, ha parlat de "drama terrible" i ha assegurat que les causes de l'accident estan "per determinar" i que hi ha dues investigacions obertes, una de judicial i una altra d'administrativa.

També ha expressat el condol el president francès, Emmanuel Macron, així com la ministra de Transports francesa i el responsable d'Educació, que s'han declarat consternats per l'accident.

Terrible accident à #Millas. Je me rends immédiatement sur place.  Edouard Philippe (@EPhilippePM) 14 de desembre de 2017

Toutes mes pensées pour les victimes de ce terrible accident d'un bus scolaire et pour leurs familles. La mobilisation de l'État est totale pour leur porter secours.  Emmanuel Macron (@EmmanuelMacron) 14 de desembre de 2017

Très vive émotion suite au terrible accident survenu à #Millas dans les Pyrénées-Orientales. Les secours et les services de l'Etat sont pleinement mobilisés. Je me rends sur place immédiatement.  Elisabeth BORNE (@Elisabeth_Borne) 14 de desembre de 2017